Az 1993 és 2003 között érvényben lévő kieséses rendszer értelmében 2000-ben és 2002-ben nem vehettek részt az előző év rossz eredménye miatt. A 2004-ben bevezetett elődöntők során sorozatban négyszer nem sikerült továbbjutniuk a döntőbe. 2007-ben mindössze három ponton múlt a kiesésük. A következő három évben már sikerült a döntőbe kerülniük, de ott nem tudták megismételni a jó szereplést. 2008-ban az elődöntőből másodikként jutottak tovább, viszont a döntőben nem sikerült megismételni az elődöntős eredményt, 13. helyen végeztek. Ezután 2009-ben 15.-ek, 2010-ben 18-ak lettek. 2011-ben és 2012-ben is kiestek az elődöntőben, a következő évben pedig pénzügyi okok miatt visszaléptek. 2014-es visszatérésükkor az elődöntőben mindössze egyetlen ponttal maradtak le a 10. helyen továbbjutó ország mögött. 2015-ben ismét nem jutottak tovább, és úgy döntöttek, hogy 2016-ban ismét távol maradnak a versenytől. 2017-ben tértek vissza, és ötvenedik részvételük alkalmával minden idők legnagyobb győzelmét aratva megnyerték az Eurovíziós Dalfesztivált. Salvador Sobral dala, az "Amar pelos dois" 758 pontot szerzett, ami az eddigi legtöbb pontot összegyűjtött dalnak számít az eurovíziós történelemben. Érdekesség, hogy Portugáliának kellett a legtöbb évet várnia első győzelmére. 2018-ban Lisszabon adott otthont a dalversenynek. Abban az évben automatikusan a döntőben szerepeltek, ahol végül utolsó helyen zártak. 2019-ben nem sikerült továbbjutniuk.